31999R0872
L 110/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 872/1999 НА КОМИСИЯТА
от 27 април 1999 година
относно допълнение на приложението към Регламент (ЕО) № 2400/96 относно вписването на някои означения в „Регистъра на защитените наименования за произход и защитените географски указания“, предвидено в Регламент (EИО) № 2081/92 на Съвета за защита на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (EО) № 1068/97 на Комисията (2) и по-специално член 6, параграфи 3 и 4 от него,
(1)
като има предвид, че съгласно член 5 от Регламент (ЕИО) № 2081/92, Обединеното кралство е изпратило до Комисията молба за регистрацията на означение като наименование за произход;
(2)
като има предвид, че съгласно член 6, параграф 1 от този регламент беше установено, че молбата отговаря на всички изисквания, определени в него и по-специално, че съдържа цялата информация, която се изисква в член 4 от него;
(3)
като има предвид, че Комисията не е получила възражение по смисъла на член 7 от този регламент по отношение на означението в приложение I към настоящия регламент след неговото публикуване в Официален вестник на Европейските общности (3);
(4)
като има предвид, че по отношение на разграничаването на географската област, уредено в член 4, параграф 2, буква в) от Регламент (ЕИО) № 2081/92, държавата-членка е заявила, че разграничаването на областта в спецификациите трябва точно да съответства на посоченото в изпратените географски карти; като има предвид, че разграничаването на пътищата е точно, необходимо е графство Съмърсет да бъде добавено, така че разграничаването напълно да съвпада с географската карта; като има предвид, че е необходимо тази информация да бъде съответно определена точно с цел постигане на яснота; като има предвид, че е включено в основните точки от спецификациите;
(5)
като има предвид, че означението следва да бъде вписано в „Регистъра на защитените наименования за произход и защитените географски указания“ и следователно да бъде защитено в Общността като защитено наименование за произход;
(6)
като има предвид, че приложението към настоящия регламент допълва приложението към Регламент (EО) № 2400/96 на Комисията (4), последно изменен с Регламент (EО) № 378/1999 (5),
ПРИЕ НАСТОЯЩИЯ РЕГЛАМЕНТ:
Член 1
Означението в приложението към настоящия регламент се добавя в приложението към Регламент (EО) № 2400/96 и се вписва в „Регистъра на защитените наименования за произход и защитените географски указания“ в съответствие с член 6, параграф 3 от Регламент (ЕИО) № 2081/92.
Основните точки на спецификациите са определени в приложение II. Тази информация замества информацията, публикувана в Официален вестник на Европейските общности C 265 от 22 август 1998 г., стр. 31.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 1999 година.